Նախարարությանը նաեւ հարցրել էինք, թե ինչ եղավ «Ալյոտիգ» ՍՊԸ-ի կողմից Փուխրուտի, Ողջիի ու Արծվանիկի պոչամբարների լցակույտերը վերամշակելու ծրագիրը, որի մասին ԱԺ-ն 2015-ի հունիսին օրենք ընդունեց: Այս ընկերությունը 2016-ի հունվարի 8-ին Գեղարքունիքի դատարանի կողմից սնանկ է ճանաչվել: ԲՆ-ին հարցրել էինք, թե արդյոք ծրագիրը կասեցվել է, ինչին աշխատակազմի ղեկավար Հ. Հովհաննիսյանը պատասխանել է. ««Ալյոտիգ» ՍՊԸ-ի կողմից Փուխրուտի, Ողջիի և Արծվանիկի պոչամբարների լցակույտերի վերամշակման ծրագիրը ՀՀ բնապահպանության նախարարություն փորձաքննության չի ներկայացվել»: